62018TJ0192_RES
Zadeva T‑192/18
Rietze GmbH & Co. KG
proti
Uradu Evropske unije za intelektualno lastnino
Sodba Splošnega sodišča (osmi senat) z dne 6. junija 2019
„Model Skupnosti – Postopek za ugotovitev ničnosti – Mednarodna registracija, v kateri je imenovana Evropska unija – Registrirani model Skupnosti, ki ponazarja vozilo VW Caddy – Prejšnji model Skupnosti – Razlog za ničnost – Individualna narava – Seznanjeni uporabnik – Različen celotni vtis – Člen 6 in člen 25(1)(b) Uredbe (ES) št. 6/2002 – Dokazno breme vložnika zahteve za razglasitev ničnosti – Zahteve, povezane s prikazovanjem prejšnjega modela“
Modeli Skupnosti – Razlogi za ničnost – Neobstoj individualne narave – Model, ki na seznanjenega uporabnika ne naredi celotnega vtisa, ki se razlikuje od celotnega vtisa, ki ga naredi prejšnji model – Celovita presoja vseh elementov, ki jih prikazuje prejšnji model
(Uredba Sveta št. 6/2002, člena 6(1) in 25(1)(b))
(Glej točki 19 in 20.)
Modeli Skupnosti – Razlogi za ničnost – Neobstoj individualne narave – Seznanjeni uporabnik – Pojem
(Uredba Sveta št. 6/2002, člena 6(1) in 25(1)(b))
(Glej točke od 28 do 30.)
Modeli Skupnosti – Razlogi za ničnost – Neobstoj individualne narave – Model, ki na seznanjenega uporabnika ne naredi celotnega vtisa, ki se razlikuje od celotnega vtisa, ki ga naredi prejšnji model – Ponazoritev vozila VW Caddy
(Uredba Sveta št. 6/2002, členi 6(1)(b) in (2), 25(1)(b) in 106f)
(Glej točke 32, od 44 do 48, 54 in od 63 do 65.)
Sodni postopek – Vloga, s katero se postopek začne – Zahteve obličnosti – Kratek povzetek navajanih razlogov – Enake zahteve za očitke, navedene v utemeljitev tožbenega razloga
(Statut Sodišča, člen 21, prvi odstavek, in 53, prvi odstavek; Poslovnik Splošnega sodišča, člen 177(1)(d))
(Glej točko 53.)
Modeli Skupnosti – Odpoved in ničnost – Zahteva za ugotovitev ničnosti, ki temelji na obstoju prejšnjega modela – Dokazno breme – Zahteve, povezane s prikazovanjem prejšnjega modela
(Uredba Sveta št. 6/2002, členi od 5 do 7 in 25(1)(b))
(Glej točke od 59 do 62.)
Povzetek
Splošno sodišče je v sodbi z dne 6. junija 2019, Rietze/EUIPO ‐ Volkswagen (Vozilo VW Caddy) (T‑192/18), potrdilo odločbo Urada Evropske unije za intelektualno lastnino (EUIPO), v skladu s katero je model, ki ponazarja vozilo VW Caddy, nov v smislu člena 5 Uredbe št. 6/2002 (
1
) in ima individualno naravo v smislu člena 6 te uredbe. Ta zadeva izvira iz postopka za ugotovitev ničnosti, ki ga je vložila tožeča stranka, nemška družba Rietze, ki trži miniaturne avtomobile. Izpodbijani model je bil tisti, ki ponazarja vozilo VW Caddy, ki ga je družba Volkswagen dala na trg leta 2011. Da bi dokazala razkritje prejšnjega modela, se je tožeča stranka sklicevala na prejšnji model tega vozila, in sicer na model VW Caddy (2K) Life, ki je bil dan na trg leta 2004.
Na prvem mestu je Splošno sodišče zavrnilo trditev pritožnice, da bi moral EUIPO, prvič, pretehtati značilnosti nasprotujočih si modelov, drugič, analizirati njihove skupne točke, in tretjič, razlikovati med njihovimi estetskimi in tehničnimi značilnostmi.
Na drugem mestu je Splošno sodišče zavrnilo trditev pritožnice, da EUIPO ni upošteval nekaterih dokazov, na katerih je bila ponazoritev prejšnjega modela. Splošno sodišče je opozorilo, da mora stranka, ki je vložila zahtevo za ugotovitev ničnosti, predložiti natančne in popolne prikaze prejšnjega modela in da od odbora za pritožbe ni mogoče zahtevati, da bo združil različne prikaze izdelka, v katerega je bil vključen prejšnji model, niti da bo element, ki se pojavlja v večini prikazov, nadomestil z elementom, ki se pojavi zgolj na enem prikazu.
Zato je Splošno sodišče tožbo zavrnilo.
(
1
)	Uredba Sveta (ES) št. 6/2002 z dne 12. decembra 2001 o modelih Skupnosti (UL, posebna izdaja v slovenščini, poglavje 13, zvezek 27, str. 142).